Diari Oficial de la Generalitat Valenciana


Sumari del DOGV 8145, del 09-10-2017 (2017/8914)

DECRET 135/2017, de 6 d'octubre, del Consell, pel qual concedeix la Distinció de la Generalitat a Ricardo Borrull Navarro.
--------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8914


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 135/2017, de 6 d'octubre, del Consell, pel qual concedeix la Distinció de la Generalitat a Ricardo Borrull Navarro. [2017/8914]  
El Consell, mitjançant el Decret 177/2003, de 12 de setembre, va crear la Distinció de la Generalitat per a reconèixer la labor d'aquelles persones físiques i jurídiques que, en el desenvolupament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
Ricardo Borrull Navarro, nascut a Albacete, és un destacat professor i activista romaní que, en 2011, va rebre la Creu de Plata de l'Ordre Civil de la Solidaritat Social, que entrega el Ministeri de Sanitat, Política Social i Igualtat, per la seua lluita per l'escolarització dels xiquets i xiquetes gitanes.  
Va començar el seu treball social en els anys 70, davant la falta d'escolarització i abandó que patien moltíssims xiquets i xiquetes gitanes, buscant una adequada recepció des del sistema educatiu i un reconeixement de la diversitat cultural gitana en els currículums escolars. En aquest sentit, cal destacar la seua labor, durant quasi una dècada, en el Col·legi Públic Centro de Escolarización Gitana, de San Antonio de Benagéber.  
Igualment, a través de la Secretaria d'Assumptes Gitanos de la Generalitat, en la qual va treballar quatre anys, va potenciar el reconeixement de la cultura gitana i les propostes de solució dels problemes de les famílies gitanes. Així mateix, mitjançant el seu treball, com a assessor d'educació intercultural, ha desenvolupat la importantíssima tasca de crear i impartir cursos per a la formació del professorat sobre cultura gitana, estratègies de recepció de l'alumnat divers, i l'aposta per una educació intercultural, per una escola de totes i tots: inclusiva i acollidora, no segregadora.  
Va ser un dels fundadors de l'Asociación de Enseñantes con Gitanos, fa quasi 40 anys. A més, va ser militant en els començaments de l'Asociación Gitana de Valencia i de la Unión Romaní. Com a conferenciant en múltiples fòrums, aconsella als joves gitanos i a les seues famílies que no tinguen por d'estudiar, que això no implica perdre la seua cultura.  
Per això, com a reconeixement a la seua lluita infatigable per l'educació intercultural i per l'escolarització de les xiquetes i xiquets gitanos, amb la deliberació prèvia del Consell, en la reunió de 6 d'octubre de 2017,  
  
  
DECRETE  
  
Concedir la Distinció de la Generalitat a Ricardo Borrull Navarro  
  
València, 6 d'octubre de 2017  
  
El president de la Generalitat,  
XIMO PUIG I FERRER